Hein Thies

**Hein Thies**, , (* 25. Januar 1938 in Westerrönfeld; † 10. Juli 2023) is en Intressenvertreder för de plattdüütsche Spraak un plattdüütsche Spraakpolitik.

## Streven
Heinrich Thies is in en plattdüütsche Familie un Naverschop in Westerrönfeld groot worrn. In Verenen un Gremien sett he sik dorför in, dat de plattdüütsche Spraak wohrt un pleegt warrt. 

He hett mit Frünn den Heimat- un Börgervereen Glinn grünnt. Lange Johren weer he in’n Vörstand un ok en Reeg vun Johren Vörsitter. De Vereen weer de Grundlaag för plattdüütsche Veranstalten, en tweespraakig Heimat- un Möhlenmuseum in Glinn, ok bi de Arbeit för de Opnahm vun Plattdüütsch in de sleswig-holsteensche Lannsverfaten un de Europääsche Sprakencharta.

De Fehrs-Gill, die sik bet dorhen mit plattdüütsche Literatur befaat harr, hett he, as he Vörsitter worrn weer, to en
Sellschop för nedderdüütsche Spraak, Literatur un Spraakpolitik utbuut.

Op dat Opgavenflach **nedderdüütsche Spraakpolitik** hett Heinrich Thies - tosamen mit Heinrich Kahl - dat *Kleine Plattdeutsche
Wörterbuch* vun Johannes Saß to dat bestbeoordeelte un bestverköffte
Platt-Wöörbook *der neue SASS* maakt.
An sein Siet hett he de Utgaav *der kleine
SASS*. Stellt. Bi düsse Arbeit geiht em dat ok üm den Sprakhutbu. Bavento
hett he de Bruuksgrammatik *SASS
Plattdeutsche Grammatik* schreven.
Se is gau as Standardwerk annahmen worrn. Toletzt hett he de SASS’schen
Schrievregeln as *SASS plattdeutsche
Rechtschreibung* kompleet utarbeidt.

Op dat Opgavenflach **nedderdeutsche Spraakpolitik** höört dat
Streven, den Rahmen för dat Plattdüütsche to verbetern, sünnerlich dorop to
drängen, dat de Politik ehr Plichten ut de Europääsche Sprakencharta deit. Hierför
arbeidt Heinrich Thies ok in’n Utschuss för Plattdüütsch un Freesch vun’n
Sleswig-Holsteenschen Heimatbund mit. He hett dor dat Grundsatzpapeer *Zukunft Plattdeutsch* mit utarbeidt un dat ok torechtkregen,
dat tweesprakige Oortsschiller in Sleswig-Holsteen opstellt warrn köönt. Toletzt
hett de *Vörslääg* mit utarbeidt, de de
Plattdüütsche Raat Sleswig-Holsteen den Ministerpräsidenten un de Minnerheiten-
un Plattdüütschbeopdragte vun Sleswig-Holsteen för den *Handlungsplan Sprachenpolitik* övergeven hett. Mit düssen Plan will
de Lannsregeren wat för de Lüttspraken, ok för Plattdüütsch, doon. 

Dat Richtwoort vun Heinrich Thies heet:
„Plattdüütsch is en Stück noorddüütsche Kultur. Un Kultur smitt man nich weg,
man heegt un pleegt ehr!“

## Schriften
* *Schleswig-Holstein. Land twüschen Heven und See.*
**Der neue SASS. Plattdeutsches Wörterbuch. Plattdeutsch-Hochdeutsch/Hochdeutsch-Plattdeutsch.*
* *Der kleine SASS. Plattdeutsches Wörterbuch. Plattdeutsch-Hochdeutsch/Hochdeutsch-Plattdeutsch.*
* *SASS Plattdeutsche Grammatik. Formen und Funktionen.*
* *SASS Plattdeutsche Grammatik. Formen und Funktionen. Netzausgabe 2014, www.sass-plattdeutsche-grammatik.de*
* *SASS Plattdeutsche Rechtschreibung. Sonderausgabe 10/2014 der Blätter der Fehrs-Gilde, Glinde 2014.*
* *SASS Plattdeutsche Rechtschreibung. Netzausgabe 2015, www.sass-plattdeutsche-rechtschreibung.de*

## Uttekens
* Ehremvörsitt vun de Fehrs-Gill
*Ehrenmaatschop vun'n Heimat- un Börgervereen Glinn
* Ehrenoorkunn vun de Stadt Glinn
* Bardörper Börgerpries
* Ehrennadel vun'n Krink Stormarn
* Ehrennadel vun't Land Sleswig-Holsteen 
* Gollen Ehrennadel vun'n Sleswig-Holsteenschen Heimatbund
* Bunnsverdeenstkrüüz an't Band

## Nettlenks
* Literatur von und über Heinrich Thies im Katalog der Deutschen Nationalbibliothek
* persönlicher Netzauftritt
* Netzausgabe der SASS Plattdeutschen Grammatik
* Netzausgabe der SASS Plattdeutschen Rechtschreibung